
[bookmark: _Hlk238044645]           În temeiul prevederilor art.136 alin.(8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Managementul Resurselor Umane și Compartimentul Finanțare și Administrare Unități de Învățământ – Serviciul Buget formulează următorul: 

Raport de specialitate
la proiectul de hotărâre privind aprobarea modificării Hotărârii Consiliului Local al municipiului Satu Mare nr. 311/09.09.2022


Proiectul de hotărâre are în vedere exercitarea atribuțiilor Consiliului Local al Municipiului Satu Mare privind organizarea și funcționarea serviciilor publice de interes local și gestionarea corespunzătoare a patrimoniului și infrastructurii aferente acestora, în condițiile legii.
În acest sens, sunt incidente dispozițiile:
· art. 129 alin. (1), alin. (2) lit. d) și alin. (7) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
· Legii învățământului preuniversitar nr. 198/2023, cu modificările și completările ulterioare;
· celorlalte acte normative incidente în materia organizării și funcționării unităților de învățământ antepreșcolar.

Prin Hotărârea Consiliului Local Satu Mare nr. 311/09.09.2022 a fost stabilit sediul principal al Unității de Învățământ Creșa Satu Mare în imobilul situat în municipiul Satu Mare, str. Wolfenbuttel nr. 8-10.
Spațiul respectiv a fost pus la dispoziția unității în baza Protocolului de Colaborare nr. 99/20.01.2022, încheiat cu Parohia Reformată nr. II Satu Mare.
[bookmark: _Hlk143771581]Ulterior, a fost finalizat obiectivul situat în municipiul Satu Mare, str. Iuliu Coroianu nr. 46 – Creșa Grădina Fermecată, imobil care asigură condiții corespunzătoare pentru desfășurarea activităților specifice învățământului antepreșcolar, imobil care prin Hotărârea Consiliului Local al Municipiului Satu Mare a fost dat în administrare către Unitatea de Învățământ Creșa Satu Mare,
Stabilirea sediului principal al Unității de Învățământ Creșa Satu Mare în imobilul situat pe str. Iuliu Coroianu nr. 46 este de natură să contribuie la eficientizarea activității administrative și funcționale a unității.
Mutarea sediului principal permite, în principal:
· utilizarea infrastructurii nou realizate în scopul pentru care aceasta a fost destinată;
· asigurarea unor condiții adecvate și corespunzătoare cerințelor actuale pentru desfășurarea activităților specifice educației timpurii;
· îmbunătățirea organizării activităților administrative și funcționale;
· eficientizarea gestionării resurselor umane, materiale și administrative;
· optimizarea circuitelor documentelor și a activităților administrative;
· asigurarea unui cadru organizatoric unitar pentru desfășurarea activității unității de învățământ.
În raport cu cele de mai sus, modificarea sediului principal reprezintă o măsură oportună din perspectiva organizării și eficientizării activității Unității de Învățământ Creșa Satu Mare.
Având în vedere cele prezentate, apreciem că propunerea privind modificarea art. 1 alin. (2) din Hotărârea Consiliului Local Satu Mare nr. 311/09.09.2022 este justificată din punct de vedere administrativ și organizatoric și poate fi supusă dezbaterii și adoptării Consiliului Local al Municipiului Satu Mare.
În consecință, Proiectul de hotărâre privind aprobarea modificării Hotărârii Consiliului Local Satu Mare nr. 311/09.09.2022, se înaintează Consiliului Local al Municipiului Satu Mare cu propunere de aprobare.

